รัฐบาล พร้อมชี้แจง ข้อสงสัยของฝ่ายค้านในการอภิปรายไม่ไว้วางใจช่วงบ่ายวันนี้ เพราะมั่นใจการลงมติของพรรคร่วมรัฐบาลเป็นไปในทิศทางเดียวกัน
รัฐบาล พร้อมชี้แจง ข้อสงสัยของฝ่ายค้านในการอภิปรายไม่ไว้วางใจช่วงบ่ายวันนี้ เพราะมั่นใจการลงมติของพรรคร่วมรัฐบาลเป็นไปในทิศทางเดียวกันพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ยืนยันความพร้อมในการอภิปรายไม่ไว้วางใจ มั่นใจสามารถตอบข้อซักถามของฝ่ายค้านทุกเรื่อง ถามมาก็ตอบไป ซึ่งมองว่าน่าจะเป็นสิ่งดีที่ตนจะได้ชี้แจง ดีกว่าปล่อยให้คนพูดไปเรื่อยและไม่มีโอกาสชี้แจง พร้อมไม่อยากให้มองว่าเป็นการตั้งป้อมตอบโต้ฝ่ายค้าน อย่างไรก็ตาม ในส่วนของ นายกรัฐมนตรี เป้าหมายในการถูกอภิปรายนั้น พลเอก อนุพงษ์ กล่าวว่า ส่วนตัวให้กำลังใจอยู่แล้วและเชื่อว่า นายกรัฐมนตรีก็มีกำลังใจที่ดี ทั้งนี้ส่วนตัวรู้จักนายกรัฐมนตรีมานาน จึงมีความเชื่อมั่นในความโปร่งใสและเชื่อว่าทุกอย่างจะผ่านพ้นไปได้นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ หัวหน้าพรรคประชาธิปัตย์ มั่นใจว่า นายกรัฐมนตรีและรัฐมนตรีจะสามารถตอบข้อซักถามและสามารถชี้แจงฝ่ายค้านได้ ทั้งนี้หลังการอภิปรายไม่ไว้วางใจเสร็จสิ้น วิปรัฐบาลจะต้องมีการหารือกันก่อนการลงมติ โดยยืนยันเสียงไว้วางใจของพรรคประชาธิปัตย์ เป็นเอกภาพในการลงมติแน่นอนนายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า เร็วเกินไป ไปที่จะพูดถึงเรื่องการปรับคณะรัฐมนตรี ขณะนี้ รัฐบาล เตรียมพร้อมเรื่องการอภิปรายไม่ไว้วางใจ โดยมั่นใจสามารถตอบและชี้แจงได้ อย่างไรก็ตาม หากฝ่ายค้านอภิปราย เรื่องที่เกี่ยวกับการแก้ไขปราบปรามยาเสพติด ก็ได้เตรียมข้อมูลให้นายกรัฐมนตรีแล้ว ซึ่งตนเองอาจจะแถลง หรืออภิปราย ชี้แจงนอกสภาในเรื่องดังกล่าว หากมีการพาดพิงและมีรายละเอียด ทั้งนี้เชื่อว่า ในการลงมติไว้วางใจของรัฐมนตรีแต่ละคน จะได้คะแนนไม่เท่ากัน แต่ก็ใกล้เคียงกันซึ่งถือเป็นเรื่องปกติธรรมดา